Жалба, подадена на 6 май 2022 г. — Mordashov/Съвет
(Дело T-248/22)
Език на производството: френски
Страни
Жалбоподател: Алексей Мордашов (Череповец, Русия) (представители: T. Bontinck, A. Guillerme и L. Burguin, avocats)
Ответник: Съвет на Европейския съюз
Искания
Жалбоподателят моли Общия съд:
да отмени Решение (ОВППС) 2022/337/ОВППС на Съвета от 28 февруари 2022 г.1 в частта, в която включва жалбоподателя под № 695 от приложението към това решение;
да отмени Регламент за изпълнение (ЕС) 2022/336 на Съвета от 28 февруари 2022 г. 1 в частта, в която включва жалбоподателя под № 695 от приложението към този регламент;
да осъди Съвета да заплати съдебните разноски.
освен това жалбоподателят си запазва правото да иска обезщетение за имуществените и неимуществените вреди, претърпени поради незаконосъобразността на обжалваните актове.
Основания и основни доводи
Жалбоподателят изтъква три основания в подкрепа на жалбата.
Първо основание: нарушаване на правото на ефективна съдебна защита и на задължението за мотивиране.
Второ основание: явна грешка в преценката.
Трето основание: нарушаване на принципа на пропорционалност и на основните права.
____________
1     Решение (ОВППС) 2022/337 на Съвета от 28 февруари 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 59, 2022 г., стр. 1 и поправка в ОВ L 67, 2.3.2022 г., стр. 112).
1     Регламент за изпълнение (ЕС) 2022/336 на Съвета от 28 февруари 2022 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 58, 2022 г., стр. 1 и поправка в ОВ L 67, 2.3.2022 г., стр. 113).